b'\n_START_ARTICLE_\nStor kranstop\n_START_SECTION_\nBeskrivelse\n_START_PARAGRAPH_\nBarken er f\xc3\xb8rst r\xc3\xb8dbrun og glat, men senere bliver den m\xc3\xb8rkt gr\xc3\xa5lig og til sidst skaller den af i lange strimler. Knopperne er spredte, udsp\xc3\xa6rrede, \xc3\xa6gformede og r\xc3\xb8dbrune. Bladene er bredt \xc3\xa6gformede med tre grove lapper, groft tandet rand og lang spids. De store akselblade er \xc3\xa6gformede og fint takkede. Oversiden er m\xc3\xb8rkegr\xc3\xb8n og foldet, mens undersiden er lysegr\xc3\xb8n. H\xc3\xb8stfarven er orange til r\xc3\xb8d. Blomsterne er samlet i endestillede toppe. De springer ud i juni-juli. De enkelte blomster er fl\xc3\xb8dehvide og regelm\xc3\xa6ssige, men sm\xc3\xa5. Frugterne modner sj\xc3\xa6ldent i Danmark._NEWLINE_Rodnettet best\xc3\xa5r af forholdsvis f\xc3\xa5, grove hovedr\xc3\xb8dder, som er vidt udbredte. Da planten bliver formeret ved stiklinger er rodnettet nok mere tr\xc3\xa6vlet, end fr\xc3\xb8planters er det._NEWLINE_H\xc3\xb8jde x bredde og \xc3\xa5rlig tilv\xc3\xa6kst: 2 x 2 m (50 x 50 cm/\xc3\xa5r).'